**...Prin aur veșted**

*Bragagiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prin aur veşted şi aramă

Păşeşte Anotimpul rece,

Iar ceaţa zarea o destramă

Şi orizontul îl petrece.

Secundele se strâng în bulgări

Ca de zăpadă azurie.

Ca vise-albastre de călugări

Codrul se trage-n sihăstrie.

Ci dintr-o liniştire sfântă

Uitând de orişice problemă

Să vadă perle cum s-avântă

Lebede - boltei diademă.

Şi cum se duc cu zboru-n Soare

Pe cărărui aeriene

Căci nu le-ajunge, cum se pare,

Aur atâta din troiene.

Ce-l vor nu pentru importanţă,

Dar sufletul să lumineze

Crescând în cer ca o Speranţă

Fără de viaţa-n paranteze.

Nu-i o fugire ori o goană

E doar o cale... cale lungă,

Iar ceaţa tremură bălană

De parcă vrea să le ajungă.

Victor Bragagiu

victorbragagiu.blogspot.com